Onsdag eftermiddag trak en butikstyv en kniv og stak en ansat to gange. Det skete, da den ansatte tilbageholdt butikstyven og var i gang med at ringe til politiet. Røveriet fandt sted i Rema 1000 på Danalien i Aalborg omkring klokken 15.30, og allerede onsdag aften blev den ansatte, der var blevet stukket, udskrevet fra hospitalet. Det oplyser kommunikationschef i Rema 1000 Jonas Schrøder. Efter overfaldet på medarbejderen i går var Rema 1000 på Danalien i Aalborg lukket i en time, inden der kom nyt personale fra andre købmandsbutikker og hjalp til med at styre butikken. Alle medarbejdere i Rema 1000 på Danalien er blevet tilbudt psykologhjælp. Noget der er en fast del af Rema 1000’s kriseberedskab, som bliver sat i værk ved røveri, tyveri eller andre voldsomme hændelser.

Opsummering:
Et butikstyveri udviklede sig onsdag aften til et voldsomrøveri, da en ansat blev stukket med en kniv to gange. Den ansatte er nu udskrevet fra hospitalet.